wickkiey/tamil-wikipedia-markdown huggingface dataset:
# அத்திக்கோடு


**அத்திகோடு** (*Athicode*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது பாலக்காடு (20&nbsp;கி. மீ), பொள்ளாச்சி (25&nbsp;கி. மீ), கோயம்புத்தூர் (35&nbsp;கி. மீ) சிற்றூர் (16&nbsp;கி.மீ) ஆகிய நகரங்களுக்கான முக்கிய சந்திப்பாக உள்ளது. இந்தக் கிராமத்தில் பாதி கொழிஞ்சம்பறை ஊராட்சியிலும் மறு பாதி நள்ளம்பிள்ளே ஊராட்சியிலும் உள்ளது.
# கலேமைசு



**கலேமைசு** (*Galemys*) என்பது வாழ்ந்து கொண்டிருக்கும் பைரனியன் தெசுமன் (*கலேமைசு பைரனாய்கசு*) மற்றும் பல புதைபடிவச் சிற்றினங்களைக் கொண்ட சிற்றெலி பேரினமாகும்.  

அழிந்துபோன சிற்றினங்களில் பல உயிருள்ள சிற்றினங்களை விட மிகவும் பரவலாக வாழ்ந்தன. எடுத்துக்காட்டாக, ஆரம்பக்கால பிளிசுடோசீன் *கலேமைசு கோர்மோசி* பிரித்தானியத் தீவுகள் உட்பட ஐரோப்பாவின் பெரும்பகுதி முழுவதும் நன்னீர் வாழ்விடங்களில் காணப்பட்டது. *கலேமைசு* அநேகமாக ஆரம்பக்கால பிளோசீனில் அழிந்துபோன *ஆர்க்கியோட்சுமனா* பேரினத்தைச் சேர்ந்த ஒரு சிற்றினத்திலிருந்து தோன்றியிருக்கலாம்.
# சூலனூர்



**சூலனூர்** (*Chulanur*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூர் ஆகும். சூலனூர் மயில்களுக்குப் புகழ் பெற்றதாகும். இங்கு சூலனூர் மயில்கள் சரணாலயம் என்ற பெயரில் ஒரு சரணாலயம் உள்ளது. கேரளத்தில் மயில்களுக்கு உள்ள ஒரே சரணாலயமான இது இந்த ஊரில் அமைந்துள்ளது.
# சல்காவ் சாமோத் சட்டமன்றத் தொகுதி


**சல்காவ் சாமோத் சட்டமன்றத் தொகுதி** (Jalgaon Jamod Assembly constituency) என்பது இந்தியாவின் மகாராட்டிர மாநிலத்தில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ளது. இது புல்தானா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
### 2024
# புடு எல்ஆர்டி நிலையம்


**புடு எல்ஆர்டி நிலையம்** அல்லது **புடு போக்குவரத்து நிலையம்** (ஆங்கிலம்: *Pudu LRT Station*; மலாய்: *Stesen LRT Pudu*; சீனம்: 半山芭站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களையும் ஒருங்கிணைக்கும் நிலையங்களில் இந்த நிலையமும் ஒன்றாகும்.  

## பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

கோலாலம்பூர் மாநகர மையத்தில் உள்ள புடு சாலையின் பெயரால் இந்த நிலையத்திற்கும் பெயரிடப்பட்டது. ஆங் துவா நிலையத்திற்கு அருகில் இந்த புடு எல்ஆர்டி நிலையம் அமைந்துள்ளது.  

இந்த நிலையம் புடு பகுதிக்குச் சேவை செய்யும் அம்பாங்; செரி பெட்டாலிங் வழித்தட நிலையங்களில் ஒன்றாகும்; மற்றவை ஆங் துவா நிலையம் மற்றும் சான் சோவ் லின் எல்ஆர்டி நிலையம் ஆகிய இரு நிலையங்கள் ஆகும்.  

## அமைவு

புடு எல்ஆர்டி நிலையம் என்பது புடு நகரத்தின் எதிரே உள்ள கடைவீதிகளின் வரிசைக்குப் பின்னால், சரவாக் சாலையின் மருங்கில் அமைந்துள்ளது.  

அத்துடன், நிலையத்தின் தென்மேற்கில் உள்ள சான் பெங் சாலை வழியாகவும்; நிலையத்தின் தென்கிழக்கில் உள்ள சுங்கை பீசி வழியாகவும் இந்த நிலையத்தை அணுகலாம்.  

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.  

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.  

## காட்சியகம்
**புடு எல்ஆர்டி நிலையத்தின் காட்சிப் படங்கள் (2024)**
# அகோட் சட்டமன்றத் தொகுதி


**அகோட் சட்டமன்றத் தொகுதி** (Akot Assembly constituency) என்பது இந்தியாவின் மகாராட்டிரா மாநில சட்டப்பேரவையின் 288 தொகுதிகளில் ஒன்றாகும். இத்தொகுதியானது அகோலா மாவட்டத்தில் அமைந்துள்ள ஐந்து தொகுதிகளில் ஒன்றாகும்.  

## சட்டமன்ற உறுப்பினர்கள்
| 1962 | கோபால்ராவ் பாஜிராவ் கேத்கர் | இந்திய தேசிய காங்கிரசு |
| --- | --- | --- |
| 1967 |  |  |
| 1972 | மனோகர் தயாடே |  |
| 1978 | சுதாகர் கங்கனே |  |
| 1980 | மனோகர் தாப்ரே |  |
| 1985 | சுதாகர் கங்கனே |  |
| 1990 | செகநாத் தோன் | சிவ சேனா |
| 1995 | ராமேசுவர் கராலே |  |
| 1999 | ராம்தாசு போட்கே | பாரிபா பகுஜன் மகாசங்கம் |
| 2004 | குலாப்ராவ் கவண்டே | சிவ சேனா |
| 2009 | சஞ்சய் கவண்டே |  |
| 2014 | பிரகாசு குன்வந்தராவ் பர்சகலே | பாரதிய ஜனதா கட்சி |
| 2019 |  |  |
| 2024 |  |  |
## தேர்தல் முடிவுகள்
### 2024
# பிகாரி தாக்கூர்


**பிகாரி தாக்கூர்** (*Bhikhari Thakur*) (18 டிசம்பர் 1887-10 ஜூலை 1971) ஒரு இந்திய போச்புரி மொழிக் கவிஞரும், நாடக ஆசிரியரும், பாடலாசிரியரும், நடிகரும், நாட்டுப்புற நடனக் கலைஞரும், நாட்டுப்புறப் பாடகரும் மற்றும் சமூக ஆர்வலரும் ஆவார். இவர் போச்புரி மொழியின் மிகச்சிறந்த எழுத்தாளர்களில் ஒருவராகவும், பூர்வாஞ்சல் மற்றும் பீகாரின் மிகவும் பிரபலமான நாட்டுப்புற எழுத்தாளராகவும் பரவலாகக் கருதப்படுகிறார். தாக்கூர் பெரும்பாலும் “போச்புரியின் சேக்சுபியர்” என்று “ராவ் பகதூர்” என்று அழைக்கப்படுகிறார். இவரது படைப்புகளில் பனிரெண்டு நாடகங்கள், தனி பாத்திரத்தின் உரையாடல், கவிதைகள் மற்றும் பஜனைகள் ஆகியவை அடங்கும், இவை அனைத்தும் புத்தகங்களில் அச்சிடப்பட்டன. *பிடேசியா*, *கபர்கிச்சோர்*, *பேட்டி பெச்வா* மற்றும் *பாய் பிரோத்* ஆகியவை இவரது குறிப்பிடத்தக்க படைப்புகளில் அடங்கும். *கபர்கிச்சோர்* பெரும்பாலும் பெர்தோல்ட் பிரெக்ட்டின் *தி காகசியன் சாக் சர்க்கிள்* என்ற நாடகத்துடன் ஒப்பிடப்படுகிறது. நாச் பாணி நாட்டுப்புற நாடகப் பாரம்பரியத்தின் தந்தை என்று தாக்கூர் அறியப்படுகிறார். பெண் வேடங்களில் முதன்முதலில் நடித்த ஆண் நடிகர்களில் இவரும் ஒருவர்.  

## படைப்புகள்
தாக்கூரின் படைப்பில் ஒடுக்குமுறை, நிலப்பிரபுத்துவத்திற்கு எதிரான கருத்துகள், சாதிவாத மற்றும் ஆணாதிக்க முறை போன்றவைகளுக்கு மறைமுக எதிர்ப்பு இருந்தது. இடப்பெயர்வு, வறுமை, பொருந்தாத திருமணங்கள் ஆகியவையும் இவர் எழுப்பிய முக்கிய பிரச்சினைகளாகும்.  

## கௌரவங்கள்
சமூகத்தின் யதார்த்தத்தை வெளிப்படுத்தும் இவரது நாடகத்திற்காக பிகாரி தாக்கூர் மிகுந்த பாராட்டைப் பெற்றார். மக்கள் இவரை ராய்பகதூர் மற்றும் போச்புரியின் சேக்சுபியர் போன்ற பட்டங்களுடன் அழைத்தனர். 1944 ஆம் ஆண்டில், பீகார் அரசு இவருக்கு ராவ் பகதூர் என்ற பட்டத்தை வழங்கியது. மேலும் இவருக்கு செப்பு கேடயமும் வழங்கப்பட்டது அசாமைச் சேர்ந்த புகழ்பெற்ற போச்புரி நாட்டுப்புற பாடகியான கல்பனா படோவரி, தாக்கூரின் பாடல்களை *தி லெகசி ஆஃப் பிகாரி தாக்கூர்* என்ற இசைத் தொகுப்பில் தொகுத்துள்ளார்.  

பிகாரி தாக்கூர், கீழ் வர்க்கத்தினரிடையே பெரும் தாக்கத்தை ஏற்படுத்திய போதிலும், பல்வேறு சந்தர்ப்பங்களில் பல சாதி மற்றும் வர்க்கங்களால் எதிர்ப்புக்கு ஆளானர்.
# சாகிப் சிங் (சீக்கிய குரு)


**சாகிப் சிங்** (*Sahib Singh*) (17 ஜூன் 1663-7 டிசம்பர் 1704 அல்லது 1705) **பாஞ்ச் பியாரே** எனப்படும் “ஐந்து அன்புக்குரியவர்கள்” பட்டியலில் இவரும் ஒருவர். நாவி சாதியில் பிறந்த இவர் முன்பு **சாகிப் சந்த்** என்றும் அழைக்கப்பட்டார்.  

இவரது பிறப்பிடம் மற்றும் குடும்ப உறுப்பினர்கள் குறித்து வெவ்வேறு கருத்துகள் உள்ளன. இருப்பினும் இவர் ஒரு முடிதிருத்தும் குடும்பத்தில் பிறந்தார் என்ற உண்மையை அனைவரும் ஏற்றுக்கொள்கிறார்கள். சாகிப் சிங், பகத் சைனின் மறுபிறவி என்று ஆரம்பகால சீக்கிய இலக்கியங்கள் கூறுகின்றன. இவர் இன்றைய கர்நாடகாவிலுள்ள பீதரில் பிறந்தார் என பலரும் ஏற்றுக்கொள்கின்றனர். பஞ்சாப்பின் ஹோசியார்பூர் மாவட்டத்தில் பிறந்தார் என மகான் கோஷ் கூறுகிறார்.
# சின்மோய் கிருஷ்ண தாஸ்



**சின்மோய் கிருஷ்ண தாஸ்**, வங்காள தேசத்தவரும், இந்து சமயத் துறவியும், அகில உலக கிருஷ்ண பக்திக் கழகம் மற்றும் வங்காளதேச சனாதன விழிப்புணர்வு இயக்கத்தைச் சேர்ந்தவரும் ஆவார். பிரோஸ் கான் என்பவர் டாக்கா காவல்துறையில் அளித்த புகார் மனுவின் பேரில், 25 நவம்பர் 2024 அன்று சின்மோய் கிருஷ்ண தாசை தேசத்துரோக வழக்கில் கைது செய்யப்பட்டு டாக்கா சிறையில் அடைக்கப்பட்டார். இவரது கைதை கண்டித்தும், சிறையிலிருந்து விடுதலைச் செய்யக்கோரியும், வங்காளதேசம் மற்றும் இந்தியாவின் மேற்கு வங்காள மாநில இந்துக்கள் 26 நவம்பர் 2024 முதல் போராட்டங்கள் நடத்தி வருகின்றனர்.  

சின்மோய் கிருஷ்ண தாஸ் நீதிமன்றத்தில் ஜாமீன் கோரிய மனுவை நீதிமன்றம் ஏற்கவில்லை. இந்துக்களின் தொடர் போராட்டங்களின் எதிரொலியாக வங்காளதேச அரசு உயர் நீதிமன்றத்தில், அகில உலக கிருஷ்ண பக்திக் கழகத்தை மத அடிப்படைவாத அமைப்பு எனக்காரணம் கூறி, அந்த அமைப்பை தடை செய்யக்கோரி நீ*திப்பேராணை* கோரியது. 28 நவம்பர் 2024 அன்று உயர் நீதிமன்றம், அரசின் கோரிக்கை மனுவை தள்ளுபடி செய்தது.  

## இளமை மற்றும் தொழில்
முன்னர் சின்மோய் கிருஷ்ண தாஸ் இஸ்கான் அமைப்பின் மண்டலச் செயலளராக சிட்டகாங்கில் பணியாற்றினார். இவர் தற்போது வங்காளதேச சனாதன விழிப்புணர்வு இயக்கத்தில் சேவையாற்றிவருகிறார். மேலும் இவர் சிட்டகாங் நகரத்தில் புண்டரிக் தாம் ஆசிரமத்தின் காப்பாளராக உள்ளார்.  

## கைதின் காரணம்
சிட்டகாங் நகரத்தின் புது சந்தை பகுதியில் நடைபெற்ற இந்துக்களின் பேரரணியில், வங்காள தேசியக் கொடியை விட உயரமாகக் காவிக் கொடிகளை உயர்த்தி பிடித்ததால், வங்காளதேச தேசியக் கொடிக்கு அவமரியாதை செய்ததாகக் கூறப்படும் குற்றச்சாட்டைத் தொடர்ந்து தேசத்துரோக குற்றச்சாட்டு சுமத்தப்பட்டு கைது செய்யப்பட்டார். காவல்துறையால் கைது செய்யப்பட்ட இவரை 26 நவம்பர் 2024 அன்று சிட்டகாங் நீதிமன்றத்தில் ஆஜர் படுத்தப்பட்டார். நீதிபதி சின்மோய் கிருஷ்ண தாசின் ஜாமீன் மனுவை தள்ளுபடி செய்து, 10 நாள் நீதிமன்றக் காவலில் வைக்க உத்தரவிட்டார்.  

## பிற கைதுகள்
30 நவம்பர் 2024 அன்று சின்மோய் கிருஷ்ண தாசை சிறையில் சந்தித்து விட்டு திரும்பிய இஸ்கான் துறவிகளான ஆ*திபுருஷ் சியாம் தாஸ்* மற்றும் *ரங்கநாத் தாஸ்* ஆகியோர் நீதிமன்ற ஆணை இன்றி காவல்துறையினரால் கைது செய்யப்பட்டனர்
# சான் சோவ் லின் நிலையம்


**சான் சோவ் லின் நிலையம்** (ஆங்கிலம்: *Chan Sow Lin Station*; மலாய்: *Stesen Chan Sow Lin*; சீனம்: 陈秀连站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; புத்ராஜெயா வழித்தடம் ஆகிய மூன்று வழித்தடங்களில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் அம்பாங் மற்றும் செரி பெட்டாலிங் வழித்தடங்களுக்கான தரநிலை நிலையத்தையும், புத்ராஜெயா வழித்தடத்திற்கான நிலத்தடி நிலையத்தையும் கொண்டுள்ளது. இரண்டு நிலையங்களும் ஓர் உயரமான பாதசாரி நடைபாதையால் இணைக்கப்பட்டுள்ளன. இந்த நிலையம் கட்டணம் செலுத்தும் ஒருங்கிணைப்பை அனுமதிக்கிறது.  

## பொது

அம்பாங் வழித்தடம் (செந்தூல் தீமோர்-அம்பாங்) மற்றும் செரி பெட்டாலிங் வழித்தடம் (செந்தூல் தீமோர்-புத்ரா அயிட்ஸ்) ஆகிய இரண்டு வழித்தடங்களும் பகிரும் பொதுவான பாதையில் இந்த சான் சோவ் லின் நிலையம் முதல் நிலையம் ஆகும்.  

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  

### ஒருங்கிணைப்பு நிலத்தடி நிலையம்

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களையும் ஒருங்கிணைக்கும் நிலையங்களில் இந்த நிலையமும் ஒன்றாகும்.  

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த சான் சோவ் லின் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

### சான் சோ லின்

கோலாலம்பூர் மாநகரத்தில் உள்ள சான் சோவ் லின் சாலையின் பெயரால் இந்த நிலையத்திற்கும் பெயரிடப்பட்டது. சான் சோ லின் *(Chan Sow Lin),* 1845-1927) என்பவர் இரும்புத் தொழிலில் ஒரு தொழிலதிபர் ஆகும் அவரின் நினைவாக சான் சோவ் லின் சாலைக்கு பெயரிடப்பட்டது. இவர் மலாயாவில் இரும்பு வேலைகளின் தந்தை என்றும் அறியப்படுகிறார்.  

மிகார்ஜா நிலையத்திற்கு *(Miharja LRT station)* அருகில் இந்த சான் சோவ் லின் நிலையம் அமைந்துள்ளது. புத்ராஜெயா வழித்தடத்தின் கடைசி நிலத்தடி தொடருந்து நிலையம் இந்த சான் சோவ் லின் நிலையம் ஆகும்  

## புத்ராஜெயா வழித்தடம்

புத்ராஜெயா வழித்தடம் அல்லது **புத்ராஜெயா கொமுட்டர் வழித்தடம்** (*Putrajaya Line*) என்பது மலேசியா, கிள்ளான் பள்ளத்தாக்கு பகுதியில் உள்ள எம்ஆர்டி (*Mass Rapid Transit*) தொடருந்து வழித்தடம் ஆகும்.  

இந்த வழித்தடம் மலேசிய நாட்டின் மூன்றாவது முழு தானியங்கி மற்றும் ஓட்டுநர் இல்லாத தொடருந்து வழித்தடமாக அறியப்படுகிறது. முன்பு இந்த வழித்தடம் எம்ஆர்டி சுங்கை பூலோ-செர்டாங்-புத்ராஜெயா வழித்தடம் (*MRT Sungai Buloh–Serdang–Putrajaya Line*) (**SSP Line**) என அறியப்பட்டது.  

குவாசா டாமன்சாரா எம்ஆர்டி நிலையத்தில் இருந்து புத்ராஜெயா சென்ட்ரல் வரை நீண்டு செல்லும் இந்த வழித்தடமானது; செரி டாமன்சாரா, கெப்போங், பத்து, ஈப்போ சாலை, செந்தூல், கம்போங் பாரு, துன் ரசாக் சாலை, கோலாலம்பூர் கோபுரம், துன் ரசாக் எக்ஸ்சேஞ்ச், கூச்சாய் லாமா, செரி கெம்பாங்கான் மற்றும் சைபர்ஜெயா போன்ற மக்கள் அடர்த்தியான பகுதிகள் வழியாகச் செல்கிறது.  

## காட்சியகம்
**சான் சோவ் லின் நிலையத்தின் காட்சிப் படங்கள் (2024)**
# கோலாப்பூர் தெற்கு சட்டமன்றத் தொகுதி



**கோலாப்பூர் தெற்கு சட்டமன்றத் தொகுதி** (*Kolhapur South Assembly constituency*) என்பது மேற்கு இந்தியாவின் மகாராட்டிரா மாநிலத்தின் 274 சட்டமன்றத் தொகுதிகள் தொகுதிகளில் ஒன்றாகும். 2008ஆம் ஆண்டு எல்லை நிர்ணயம் மூலம் இந்தத் தொகுதி நிறுவப்பட்டது. இது கோலாப்பூர் மாவட்டத்தில் உள்ள கர்வீர் வட்டம் மற்றும் கோலாப்பூர் மாநகராட்சியின் சில பகுதிகளை உள்ளடக்கியது. கோலாப்பூர் தெற்கு சட்டமன்றத் தொகுதி கோலாப்பூர் மக்களவைத் தொகுதியின் ஒரு பகுதியாகும். 2024ஆம் ஆண்டு நிலவரப்படி, பாரதிய ஜனதா கட்சியின் அமல் மகாதிக் இந்தத் தொகுதியின் சட்டமன்ற உறுப்பினராக உள்ளார்.  

## சட்டப்பேரவை உறுப்பினர்கள்
| 2009 | சதேஜ் பாட்டீல் | இந்திய தேசிய காங்கிரசு |
| --- | --- | --- |
| 2014 | அமல் மகாதிக் | பாரதிய ஜனதா கட்சி |
| 2019 | ருதுராஜ் பாட்டீல் | இந்திய தேசிய காங்கிரசு |
| 2024 | அமல் மகாதிக் | பாரதிய ஜனதா கட்சி |

## தேர்தல் முடிவுகள்

### 2024

### 2019
# சோதாலியா



**சோதாலியா** (*Sotalia*) என்பது ஓங்கில் பேரினம் ஆகும். 2007ஆம் ஆண்டில் *சோதாலியா* புளூவியாடிலிசிலிருந்து ஒரு தனித்துவமான சிற்றினமாக *சோதாலியா கியனென்சிசு* வேறுபடுத்தி வகைப்படுத்தப்பட்டதால் இரண்டு சிற்றினங்களைக் கொண்ட பேரினமாகக் கருதப்படுகிறது. இது சமீபத்திய புறத்தோற்றுரு பகுப்பாய்வுகள் மற்றும் இழைமணிகளின் டி ஆக்சி-ரைபோ நியூக்லியிக் காடி பகுப்பாய்வின் அடிப்படையில் வகைப்படுத்தப்பட்டது.  

*சோதாலியா* பேரினத்தின் சிற்றினங்கள் மத்திய மற்றும் தென் அமெரிக்கா அத்திலாந்திக்குப் பெருங்கடல் மற்றும் கரீபியன் கடற்கரைகளிலும், அமேசான் ஆறு மற்றும் அதன் பெரும்பாலான துணை ஆறுகளிலும் காணப்படுகின்றன.  

## சிற்றினங்கள்

- *சோதாலியா புளூவாடிலிசு* <small>(கெர்வாய்சு & டெவில்லே, 1853)</small>
- *சோதாலியா கியனென்சிசு* <small>(வான் பெனெடன், 1864)</small> கோசுடெரோ அல்லது கயானா ஓங்கில்
# தனுர திசாநாயக்க



**தனுர திசாநாயக்க** இலங்கை அரசியல்வாதியும் தேசிய மக்கள் சக்தி கட்சியின் உறுப்பினரும் ஆவார். கண்டி தேர்தல் மாவட்டத்தை பிரதிநிதித்துவப்படுத்தும் வகையில் 2024 இலங்கை நாடாளுமன்றத் தேர்தலில் அவர் பாராளுமன்றத்திற்குத் தேர்ந்தெடுக்கப்பட்டார். தகவல் தொழில்நுட்ப பொறியாளரான இவர், தேசிய மக்கள் சக்தியின் கண்டி மாவட்டச் செயற்குழு உறுப்பினராகவும் உள்ளார். அவர் கண்டி சோசலிச இளைஞர் சங்கத்தின் அமைப்பாளராகவும் உள்ளார்.  

## தேர்தல் வரலாறு
**தனுர திசாநாயக்கவின் தேர்தல் வரலாறு**

| 2024 நாடாளுமன்றம் | கண்டி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# நிகழ்காலம்

**நிகழ்காலம்** (Present tense) என்பது ஒரு காலம் ஆகும், இதன் முக்கியச் செயல்பாடு தற்போதைய நேரத்தில் ஒரு சூழ்நிலை அல்லது நிகழ்வைக் கண்டுபிடிப்பதாகும். தற்போது நிகழும் செயல்களுக்கு நிகழ்காலம் பயன்படுத்தப்படுகிறது. நிகழ்காலம் நான்கு வகைப்படும். அவையாவன,  

1. **சாதாரண நிகழ்காலம்**: இது வழக்கமாக நிகழும் ஒரு செயல் அல்லது நிகழ்வைக் குறிக்க ஒரு வாக்கியத்தில் பயன்படுத்தப்படுகிறது.குறிக்கப்பட்ட கால அட்டவணை அல்லது ஏற்கனவே திட்டமிடப்பட்ட எதிர்கால நிகழ்வுகளைக் குறிக்க சாதாரண நிகழ்காலம் பயன்படுகிறது. எ.கா: அடுத்த வானூர்தி நாளை காலை 7 மணிக்குப் புறப்படும்.
1. **நிகழ்கால வினைமுற்று**: கடந்த காலத்தில் தொடங்கிய நிகழ்வு அண்மையில் நிறைவு பெற்றாலோ குறிப்பிட்ட காலத்தை உணர்த்தாத இறந்தகால நிகழ்வைக் குறிக்கவோ கடந்த காலத்தில் தொடங்கிய நிகழ்வானது நாம் பேசும் போது நடைபெற்றுக் கொண்டிருக்கும் எனில் இக்காலம் பயன்படுத்தப்படுகிறது.
1. **தொடர் நிகழ்காலம்**: தற்போது நடைபெற்றுக்கொண்டிருக்கும் ஒரு செயலை விவரிக்க பயன்படுத்தப்படுகிறது.
1. **முற்றுப் பெற்ற தொடர் நிகழ்காலம்**: கடந்த காலத்தில் தொடங்கிய நிகழ்வானது தற்போது வரை தொடரும் போது இந்தக் காலம் பயன்படுத்தப்படுகிறது.
# மூவுருளி மிதிவண்டி

மூவுருளி மிதிவண்டி, சுவீடன்]]  

**மூவுருளி மிதிவண்டி** அல்லது **மிதியிழுவை வண்டி** (*சைக்கிள் ரிக்‌ஷா*), மூவுருளி வண்டியின் கைப்பிடியைப் பிடித்துக் கொண்டு காலால் இயக்கப்படுவது. நகரத்திற்குள் அதிகபட்சம் 3 கிலோ மீட்டர் தொலைவு போக்குவரத்திற்கு மூவுருளி மிதிவண்டிகள் வாடகை வண்டியாகப் பயன்படுத்தப்படுகிறது. இதனை ஒருவர் காலால் இயக்க, வண்டியில் ஒருவர் அல்லது இருவர் அமர்ந்து பயணிக்கலாம்.  

தற்போது பெட்ரோலால் இயக்கப்படும் ஆட்டோ ரிக்சாக்கள் புழக்கத்திற்கு வந்த பிறகு, மனிதர்கள் பயணிக்கும் மூவுருளி மிதிவண்டிகளின் புழக்கம் அரிதாக உள்ளது.. ஏழைகள் உள்ளூரில் பயன்படுத்தும் இவ்வகை வண்டிகள் இந்தியாவில் சென்னை, வாரணாசி, கொல்கத்தா போன்ற ஆன்மீகம் மற்றும் சுற்றுலாத் தலங்களில் காணப்படுகிறது.  

## வரலாறு
முதல் மூவுருளி மிதிவண்டி 1880களில் உருவாக்கப்பட்டது. இருப்பினும் 1929ல் இவ்வகை வண்டி சிங்கப்பூரில் பொதுப் பயன்பாட்டிற்கு வந்தது. 1950களில் தெற்காசியா மற்றும் தென்கிழக்காசியா நாடுகளில் மூவுருளி மிதிவண்டிகள் உள்ளூர் போக்குவரத்து பயன்பாட்டிற்கு வந்தது. 1980களில் உலகம் முழுவதும் 4 மில்லியன் மூவுருளி மிதிவண்டிகள் இருப்பதாக மதிப்பிடப்பட்டுள்ளது.  
## படக்காட்சிகள்

## இதனையும் காண்க
- ரிக்‌ஷா
- ஆட்டோ ரிக்சா
# மிகார்ஜா எல்ஆர்டி நிலையம்


**மிகார்ஜா எல்ஆர்டி நிலையம்** (ஆங்கிலம்: *Miharja LRT Station*; மலாய்: *Stesen LRT Miharja*; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள தாமான் மிகார்ஜா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் லோகே இயூ சாலை, கெராயோங் ஆற்றுப் பகுதியில் உள்ள அடுக்குமாடி குடியிருப்புகளின் வளாகமும் இந்த நிலையத்திற்கு அருகில்தான் உள்ளது.  

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 17 நிலையங்கள் கட்டப்ப்பட்டன. அந்த நிலையங்களில் இந்த மிகார்ஜா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையம் மலூரி எல்ஆர்டி நிலையத்துடன் பேருந்து அணுகலையும் கொண்டுள்ளது.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
**மிகார்ஜா நிலையத்தின் காட்சிப் படங்கள் (2024)**
# அயிலூர்


**ஆயிலூர்** (*Ayiloor*) அல்லது அயலூர் என்று அழைக்கப்படுவது, இந்தியாவின், கேரளத்தின் பாலக்காடு மாவட்டத்தில் உள்ள சித்தூர் வட்டத்தில் உள்ள ஒரு சிற்றூர் ஆகும். அயிலூலூர் மாவட்ட தலைநகரான பாலக்காடு நகரிலிருந்து சுமார் 30 கிலோமீட்டர் தொலைவிலும், திருச்சூரிலிருந்து 48 கிலோமீட்டர் தொலைவிலும் உள்ளது.  

## நிருவாகம்
அயிலூர் இதே பெயரிலான கிராம ஊராட்சிக்கு உட்பட்டதாக உள்ளது. இந்த ஊராட்சி தற்போது இடது ஜனநாயக முன்னணியால் (எல். டி. எஃப்) ஆளப்படுகிறது. தற்போதைய ஊராட்சித் தலைவர் எஸ். விக்னேஷ் ஆவார். இவர் திருவழியாட் வார்டிலிருந்து தேர்ந்தெடுக்கபட்டார்.  

## கல்வி
அரசு மேல்நிலைப்பள்ளி (GUPS), எஸ்.எம் உயர்நிலைப் பள்ளி (SMHS), ஐ.எச்.ஆர்.டி. இன் பயன்பாட்டு அறிவியல் கல்லூரி ஆகியவை அயிலூரில் அமைந்துள்ள முக்கிய கல்வி நிறுவனங்கள் ஆகும். அரசு மேல்நிலைப் பள்ளி 1890 ஆம் ஆண்டு நிறுவப்பட்டது. இதில் முன் துவக்கபள்ளி முதல் 7 ஆம் வகுப்பு மாணவர்கள் வரை கல்வி வழங்கப்படுகிறது. 1948 இல் நிறுவப்பட்ட எஸ். எம் உயர்நிலைப் பள்ளியில் 5 முதல் 10 ஆம் வகுப்பு வரை உள்ளது. 2012 சூலையில் நிறுவப்பட்ட பயன்பாட்டு அறிவியல் கல்லூரி கணினி அறிவியல், மின்னணுவியல் மற்றும் வர்த்தகத்தில் இளங்கலைப் படிப்புகளை வழங்குகிறது.  

நெம்மறையில் உள்ள என். எஸ். எஸ் கல்லூரி, அயிலூரிலிருந்து 2.5 கி.மீ தொலைவில் அமைந்துள்ளது.  

## நலவாழ்வு
200 படுக்கைகள் கொண்ட அவிடிஸ் மருத்துவ அறிவியல் நிறுவனம் என்னும் பல்நோக்கு நிறப்பு மருத்துவமனையானது, அயிலூரிலிருந்து 4 கிலோமீட்டர் தொலைவில் அமைந்துள்ளது.  

## பொருளாதாரம்
வேளாண் சார்ந்த பணிகளே இப்பகுதியின் முதன்மை வருவாய் ஆதாரங்களில் ஒன்றாக இருந்தது. இருப்பினும், அண்மைய தசாப்தங்களில் சேவை சார்ந்த தொழில்களை மையமாக கொண்ட பொருளாதார மாற்றமும் ஏற்பட்டுள்ளது.  

## மக்கள்வகைப்பாடு
2011 ஆம் ஆண்டய மக்கள் தொகை கணக்கெடுப்பின்படி, அயிலூரின் மொத்த மக்கள் தொகை 8999 ஆகும். இதில் 4394 பேர் ஆண்கள், 4605 பேர் பெண்களாவர்.
# அசோக் உய்கே



**அசோக் ராமாஜி உய்கே** (*Ashok Uike*)(பிறப்பு 1 சனவரி 1964) என்பவர் ஓர் இந்திய அரசியல்வாதியும் மூன்று முறை மகாராட்டிர சட்டமன்றத்திற்கு உறுப்பினராகத் தேர்ந்தெடுக்கப்பட்டவரும் ஆவார். இவர் 2014 மகாராட்டிரா சட்டப்பேரவைத் தேர்தலில் ராலேகான் சட்டமன்றத் தொகுதியிலிருந்து பாரதிய ஜனதா கட்சி உறுப்பினராக மகாராஷ்டிரா சட்டமன்றத்திற்குத் தேர்ந்தெடுக்கப்பட்டார். மீண்டும் தேர்ந்தெடுக்கப்பட்ட உய்கே சூன் 2019இல் தேவேந்திர பட்னாவிசு அமைச்சரவையில் பழங்குடி மேம்பாட்டு அமைச்சராகப் பதவியேற்றார். உய்கே 2024-ல் நடைபெற்ற சட்டமன்றத் தேர்தலில் மூன்றாம் முறையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராலேகான் சட்டமன்றத் தொகுதி



**இராலேகான் சட்டமன்றத் தொகுதி** (*Ralegaon Assembly constituency*) என்பது இந்தியாவின் மகாராட்டிரா சட்டப்பேரவையின் 288 தொகுதிகளில் ஒன்றாகும். மேலும் இது யவத்மாள் மாவட்டத்தில் அமைந்துள்ள ஏழு தொகுதிகளில் ஒன்றாகும். இது இராலேகான் நகரத்தினையும் வட்டத்தினையும் உள்ளடக்கியது. இத்தொகுதி பழங்குடியினருக்காக ஒதுக்கப்பட்டுள்ளது. ராலேகான், கலம்ப் மற்றும் பாபுல்காவ் வட்டங்கள் இராலேகான் சட்டமன்றத் தொகுதியின் கீழ் வருகின்றன.  

இது யவத்மாள்-வாசிம் மக்களவைத் தொகுதியின் ஒரு பகுதியாகும். இது அருகிலுள்ள வாசிம் மாவட்டத்துடன் வாசிம் சட்டமன்றத் தொகுதி, கரஞ்சா, யவத்மாள் (பகு) திக்ராசு மற்றும் புசாட் ஆகிய ஐந்து சட்டமன்றத் தொகுதிகளுடன் யவத்மாள்-வாசிம் மக்களவைத் தொகுதியின் கீழ் இணைக்கப்பட்டுள்ளது.  

## சட்டப்பேரவை உறுப்பினர்கள்
| 1967 | எம். என். பாலவி | சுயேச்சை |
| --- | --- | --- |
| 1972 | ஆனந்த்ராவ் கே. தேசுமுக் | இந்திய தேசிய காங்கிரசு |
| 1978 | சுதாகர் ராவ் பகாராம்ஜி துர்வே | இந்திய தேசிய காங்கிரசு |
| 1980 |  |  |
| 1985 | குலாப்ராவ் பாஜிராவ் உய்கே | இந்திய தேசிய காங்கிரசு |
| 1990 | நேதாஜி தன்பாஜி ராஜ்காத்கர் | ஜனதா தளம் |
| 1995 | வசந்த் பர்கே | இந்திய தேசிய காங்கிரசு |
| 1999 |  |  |
| 2004 |  |  |
| 2009 |  |  |
| 2014 | அசோக் உய்கே | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024
# திகோனா கோட்டை


**வித்தன்காட்** என்றும் அழைக்கப்படும் **திகோனா**(*Tikona*), என்பது மகாராட்டிராவின் புனே மாவட்டத்திலுள்ள மாவல் எனுமிடத்தில் அமைந்துள்ள ஒரு மலைக்கோட்டை ஆகும். இது புனேவிலிருந்து 60 கி.மீ. தொலைவிலுள்ள கம்சேத் அருகே அமைந்துள்ளது. கோட்டைக்கு அருகில் உள்ள கிராமம் திகோனா-பெத் என்று அழைக்கப்படுகிறது. 3500 அடி உயரமுள்ள மலையானது பிரமிடு வடிவத்தில் உள்ளது. திகோனா என்ற பெயருக்கு "முக்கோணம்" என்று பொருள்.  

கோட்டைக்குள் பெரிய கதவுகள், திரியம்பகேசுவர மகாதேவர் கோயில், ஏழு குளங்கள் மற்றும் சில குகைகளும் உள்ளது. பவனா அணை, துங் கோட்டை, லோகாகாட் மற்றும் விசாபூர் கோட்டை ஆகியவைகளும் இதன் அருகே உள்ளது.  

## வரலாறு

இந்தக் கோட்டையின் தோற்றம் குறித்து அதிகம் அறியப்படவில்லை. கிபி ஏழாம்-எட்டு நூற்றாண்டுகளைச் சேர்ந்த ஒரு புத்த விகாரம் இந்தக் கோட்டையில் உள்ளது. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். அவர் கர்னாலா, லோகாகாட், மகூலி, சோன்காட், தாலாகாட் மற்றும் விசாபூர் ஆகிய கோட்டைகளுடன் திகோனாவையும் கைப்பற்றினார். இந்த கோட்டை அப்பகுதியில் ஒரு முக்கிய இடமாக இருந்தது. பவனா, மாவல் பகுதி முழுவதற்கும் கட்டுப்பாட்டு மையமாக இருந்தது. 1660 ஆம் ஆண்டில், மாவல் பிராந்தியத்தைச் சேர்ந்த தேஷ்முக் குடும்பத்தினர் திகோனா கோட்டையின் பாதுகாப்பை உறுதி செய்யும் பொறுப்பை ஏற்றனர். கோட்டை நீண்ட காலமாக தமலே தேஷ்முக் குடும்பத்தின் கீழ் இருந்தது. முகலாயப் பேரரசின் முக்கியப் படைத்தலைவர்களில் ஒருவரான முதலாம் ஜெய் சிங் 1665இல் இப்பகுதியின் மீது படையெடுத்து உள்ளூர் கிராமங்களைத் தாக்கினார். 1665 ஜூன் 12 அன்று கையெழுத்திடப்பட்ட புரந்தர் உடன்படிக்கையின்படி, முகலாயத் தளபதி குபாத் கானிடம் திகோனா கோட்டை ஒப்படைக்கப்பட்டது. ஆனால் பின்னர் அது மராட்டியர்களால் மீண்டும் கைப்பற்றப்பட்டது. 1682இல் சம்பாஜி ஔரங்கசீப்பின் மகன் அக்பரை சந்தித்தார். இந்தச் சந்திப்புக்குப் பிறகு அக்பருக்கு திகோனா கோட்டையில் தங்குவதற்கான வாய்ப்பு வழங்கப்பட்டது. இருப்பினும், காலநிலை அவருக்கு பொருந்தாததால் அவர் ஜெய்தாப்பூருக்கு மாற்றப்பட்டார். 1818இல் ஆங்கிலேயர்களால் கைப்பற்றப்படுவதற்கு முன்பு மராட்டிய இராணுவத்தின் வசம் இக்கோட்டை இருந்தது.  

## அணுகல்
புனேவில் இருந்து 51 கி.மீ. தொலைவில் கம்சேத் என்ற ஊரை அடைந்து அங்கிருந்து கோட்டை அமைந்துள்ள திகோனா-பெத் பகுதிக்குச் செல்லலாம். கோட்டையின் நுழைவாயிலுக்கு அருகிலோ அல்லது கோட்டையின் உச்சியில் உள்ள குகைகளிலோ இரவு தங்கலாம். திகோனா-பெத்திலுள்ள உள்ளூர் கோட்டை மறுசீரமைப்புக் குழுவைச் சேர்ந்த கிராமவாசிகள் இரவு தங்குவதற்கும் உணவு ஏற்பாடுகளுக்கும் நியாயமான விலையில் செய்து தருகின்றனர். கம்சேத்திலிருந்து வரும் வழியில் இருக்கும் பெத்சே குகைகளையும் பார்வையிடலாம்.  

## புகைப்படங்கள்
# துங் கோட்டை


**துங் கோட்டை** (Tung Fort) அல்லது கதிங்காட் ( *கடினமான கோட்டை* ) என்பது இந்தியாவின் புனே மாவட்டத்திலுள்ள ஒரு மலைக்கோட்டை ஆகும்.  

## அமைவிடம்
இது மாளவ்லி தொடருந்து நிலையத்திலிருந்து சுமார் 12 கி. மீ தொலைவில் உள்ளது, மேலும் லோணாவ்ளாவிலிருந்தும் அணுகலாம். துங் கோட்டை கடல் மட்டத்திலிருந்து 1075 மீட்டர் உயரத்தில் உள்ளது. பவனா ஆற்றில் அணை கட்டப்பட்டதால், இது இப்போது மூன்று பக்கங்களிலும் தண்ணீரால் சூழப்பட்டுள்ளது. பாவ்னா அணையிலிருந்து அதன் அடிப்படை கிராமமான துங்கிக்கு ஒரு படகில் செல்லலாம்.  

துங் கோட்டை கதிங்காட் கோட்டை என்றும் அழைக்கப்படுகிறது. மராத்தியில் "கதின்" என்ற வார்த்தைக்கு கடினம் என்று பொருள். ஏறும்போது, இந்த கோட்டையை அடைவதற்கான கடினமான இருப்பதால் இப்பெயர் வந்திருக்கலாம். இந்த கோட்டை கூம்பு வடிவமானது. மேலும், மலையின் விளிம்பில் மிகவும் குறுகிய பாதையுடன் செங்குத்தான ஏறுதல்களைக் கொண்டுள்ளது. பாவனா அணையிலிருந்து, இந்த கோட்டையை அடைய 400 மீட்டர் மலையேற வேண்டும்.  

லோணாவ்ளாவிலிருந்து, புசி அணை- சிவாஜி-பேத் சாகாபூர்-துங்வாடி வழியாக சுமார் 20 கி. மீ. தொலைவில் உள்ள அடிவார கிராமமான துங்வாடியை அடையலாம். துங்வாடி கிராமத்திலிருந்து, இந்த கோட்டையை அடைய சுமார் 300 மீட்டர் மலையேற வேண்டும்.  

## வரலாறு
துங் கோட்டை கிபி 1600 க்கு முன்பு கட்டப்பட்டது. இது ஆதில் சாகி வம்சத்தால் கட்டப்பட்டது. பின்னர், பேரரசர் சிவாஜியால் கைப்பற்றப்பட்டது. ஒரு சிறிய கோட்டையான இதில் ஒரே நேரத்தில் 200க்கும் மேற்பட்ட துருப்புக்களை வைத்திருக்க முடியாது. எனவே, அது நீண்ட காலத்திற்கு தன்னை தற்காத்துக் கொள்ள முடியாமல் போனது. அதன் வடிவம் மற்றும் கட்டமைப்பு காரணமாக மாவல் பிராந்தியத்தில் ஒரு கண்காணிப்பு கோபுரமாகவும் இருந்தது. புனே நகரத்திற்கு செல்லும் சாலையை முல்சி பள்ளத்தாக்குகள் பாதுக்காத்தன. மாவல் பிராந்தியத்தைச் சேர்ந்த தேஷ்முக் குடும்பத்தைச் சேர்ந்த தமாலே குடும்பத்தினர் துங் கோட்டையின் பாதுகாப்பை உறுதி செய்யும் பொறுப்பை வைத்திருந்தனர். எதிரிகளின் படையெடுப்பின் போது, படையெடுப்பாளர்களுக்கு தற்காலிக கவனச்சிதறலை வழங்க இது உதவியது. எனவே, விசாபூர் மற்றும் லோகாகாட்டின் முக்கிய கோட்டைகள் படையெடுக்கும் இராணுவத்தை எதிர்கொள்ள தங்களை தயார்படுத்திக் கொண்டது.
# தாலாகாட்


**தாலாகாட்** (*Talagad*) என்பது இந்திய மாநிலமான மகாராட்டிராவின் ராய்கட் மாவட்டத்தில் ரோகா-தாலா-இந்தாபூர் சாலையில் ரோகா நகருக்கு தெற்கே 18 கிமீ தொலைவில் அமைந்துள்ள கோட்டை ஆகும். இந்த கோட்டை 1000 அடி உயரத்தில் உள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து சுற்றியுள்ள துறைமுகங்களுக்கு செல்லும் வர்த்தக பாதையை கண்காணிக்க உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து கோசலேகாட் கோட்டையையும் காணலாம்.  

## வரலாறு
இந்தக் கோட்டையின் தோற்றம் குறித்து அதிகம் அறியப்படவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார். சிவாஜி முடிசூட்டும்போது அணிந்திருந்த ஆடைகள் இந்தக் கோட்டையிலிருந்து கொண்டு வரப்பட்டதாகவும் கூறப்படுகிறது.  

## புகைப்படங்கள்
# கோசலேகாட் கோட்டை


**கோசலேகாட் கோட்டை** (*Ghosalegad Fort*) மகாராட்டிராவின் ராய்கட் மாவட்டத்தில் ரோகா-பால்கான்-முருத் சாலையில் ரோகா நகருக்கு தெற்கே 8  கிமீ தொலைவில் அமைந்துள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து கடல் துறைமுகங்கள் வரையிலான வர்த்தக பாதையை கண்காணிக்கவும் உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து தாலாகாட் கோட்டையையும் காணலாம்.  

## வரலாறு

இந்தக் கோட்டையை யார் கட்டினார்கள் என்பது தெரியவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். பின்னர்,1648இல் சிவாஜி மன்னர் இந்தக் கோட்டையை வென்றார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார்.  

## புகைப்படங்கள்
# மகூலி

**மகூலி** (Mahuli) என்பது இந்திய மாநிலமான மகாராட்டிராவின் மும்பையிலிருந்து வடகிழக்கே சுமார் 75 கி.மீ. தொலைவில் உள்ளது. சிவாஜியின் தந்தை சாகாஜி போஸ்லே இந்த கோட்டையை தனது வசம் வைத்திருந்தார்.  

## அம்சங்கள்

கடல் மட்டத்திலிருந்து 2815 அடி உயரத்தில் அமைந்துள்ள மகூலி கோட்டை, பிரபலமான மலையேற்றப் பாதையாகும்.  

தானே மாவட்டத்தின் மிக உயரமான இடமாகும். மகூலியைச் சுற்றியுள்ள காடு சரணாலயமாக அறிவிக்கப்பட்டுள்ளது. இந்தக் கோட்டை பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.  

ஒரு திறந்த சிவன் கோயிலைத் தவிர, அதன் மேல் ஒரு சிறிய வற்றாத குடிநீர் குளம் ஒன்று உள்ளது. இந்த இடத்தில் மூன்று குகைகளும் உள்ளன. அவற்றில் பெரிய குகை சில நேரங்களில் மகாராட்டிடிராவின் மேற்குத் தொடர்ச்சி மலையில் உள்ள இயற்கையான மலைக் கோட்டைகளைப் போலவே இரவு தங்குமிடமாகவும் பயன்படுத்தப்படுகிறது. வரலாற்று ரீதியாக 'கல்யாண் கர்வாஜா' என்று அழைக்கப்படும் ஒரு கல் வளைவும் உள்ளது. ஆனால் வளைவின் குவிமாடம் இப்போது உடைக்கப்பட்டுள்ளது.  

அசங்காவ் தொடருந்து நிலையம் மகூலிக்கு அருகிலுள்ளது.  

## வரலாறு
முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்த சாகாஜி போஸ்லே தனது மனைவி ஜிஜாபாய் மற்றும் மகன் சிவாஜியுடன் மகூலிக்கு குடிபெயர்ந்தார். கான் ஜமான் கோட்டையைத் தாக்கியபோது, சாகாஜி போர்த்துகேயர்களிடம் உதவி கேட்டார். அவர்கள் மறுத்ததால் சாகாஜி சரணடைந்தார்.  

சிவாஜி 1658 ஜனவரி 8 அன்று முகலாயர்களிடமிருந்து இந்தக் கோட்டையைக் கைப்பற்றினார். ஆனால் 1661 இல் அதை இழந்து பின்னர் அதை மீண்டும் வென்றார். 1665ஆம் ஆண்டு புரந்தர் உடன்படிக்கையின் மூலம், மராத்தியர்கள் மீண்டும் இந்தக் கோட்டைகளை இழந்தனர். 1670 பிப்ரவரியில், சிவாஜி மகூலியை கைப்பற்ற முயன்றார். ஆனால் தோல்வியடைந்தார். போரில் ஆயிரக்கணக்கான மராத்தியர்கள் கொல்லப்பட்டனர். 1817 வரை, சிவாஜியின் வம்சாவளி கோட்டையை சொந்தமாக வைத்திருந்தது. ஆனால் பின்னர் அது ஆங்கிலேயர் ஆட்சியின் கட்டுப்பாட்டில் இருந்தது.  

இந்தக் கோட்டை தான்சா வனவிலங்கு சரணாலயத்தின் அதிகார வரம்பிற்குள் வருகிறது. சூழலியல் சுற்றுலா<nowiki/>மேம்படுத்துவதற்காக, சமீபத்தில் கூட்டு வன மேலாண்மை ஆட்சிகளின் கீழ் 'மகூலி காட் சுற்றுச்சூழல் மேம்பாட்டுக் குழு' உருவாக்கப்பட்டது. இந்தியத் தொல்லியல் ஆய்வகத்தின் உதவியுடன் கோட்டையை மீட்டெடுக்கவும் முன்மொழியப்பட்டுள்ளது.
# மலூரி நிலையம்


**மலூரி நிலையம்** (ஆங்கிலம்: *Maluri Station*; மலாய்: *Stesen Maluri*; சீனம்: 馬魯里站) என்பது மலேசியா, கோலாலம்பூர் கிழக்கு எல்லைப் பகுதியில் அமைந்துள்ள இலகுரக விரைவுப் போக்குவரத்து *(LRT)*; மற்றும் பெரும் விரைவுப் போக்குவரத்து *(MRT)* நிலையமாகும். இந்த நிலையத்திற்கு அருகில் உள்ள தாமான் மலூரி *(Maluri Garden)* எனும் அடுக்குமாடி குடியிருப்பு பகுதியின் பெயரில் இந்த நிலையத்திற்கும் பெயரிடப்பட்டது.  

இந்த நிலையத்திற்கு அம்பாங் வழித்தடம், காஜாங் வழித்தடம், ஆகிய 2 வழித்தடங்கள் சேவை செய்கின்றன.  

இந்த நிலையம் மலேசிய கூட்டரசு சாலை 1; மற்றும் செராஸ் சாலை *(Cheras Road)* ஆகிய சாலைகளின் வழிப்பகுதியில் அமைந்துள்ளது  

## அமைவு

பிரித்தானிய காலனித்துவக் காலத்திலும்; மற்றும் 1980-ஆம் ஆண்டுகள் வரையிலும்; இன்றைய மாலுரி நிலையத்தின் தளம், கேடிஎம் இண்டர்சிட்டி தொடருந்து அமைப்பின் புடோ உலு நிறுத்தம் (Pudoh Ulu Halt) அல்லது புடு உலு நிறுத்தம் (Pudu Ulu Halt) என அழைக்கப்பட்டது.  

முன்னர் இஸ்டார் எல்ஆர்டி (STAR LRT) என அழைக்கப்பட்ட அம்பாங் வழித்தடம் 1996-ஆம் ஆண்டு திறக்கப்பட்டது; மற்றும் 17 சூலை 2017 அன்று திறக்கப்பட்ட காஜாங் வழித்தடத்தின் மூலம் இந்த நிலையம் சேவையாற்றுகிறது. இந்த உயர்த்தப்பட்ட மற்றும் நிலத்தடி நிலையம்; நிலையங்களுக்கு இடையிலான கட்டண ஒருங்கிணைப்பைக் கொண்டுள்ளது.  

எம்ஆர்டி நிறுவனத்திற்கு (MRT Corp) வழங்கப்பட்ட பெயரிடும் உரிமையின் கீழ், மலூரி எம்ஆர்டி நிலையம் தற்போது ஏயோன்-மலூரி எம்ஆர்டி நிலையம் (AEON-Maluri MRT) என அழைக்கப்படுகிறது.  

## அம்பாங் வழித்தடச் சேவை

பழைய உயர்த்தப்பட்ட மலூரி நிலையம், அம்பாங் வழித்தடத்திற்குச் சேவை செய்கிறது.  

பழைய மலூரி நிலையம், கட்டண வாயில்கள் அமைந்துள்ள தரைநிலை மட்டத்திற்கும் மேலே உள்ளது; மற்றும் உயரமான இரண்டு பக்க மேடைகளையும் கொண்டுள்ளது. இரண்டு மேடைகளையும் தரைநிலை மட்டத்திலிருந்து படிக்கட்டுகள் மற்றும் சுழலும் படிக்கட்டுகள் வழியாக அடையலாம். முன்னதாக, சுமைதூக்கிகள் எதுவும் இல்லை. இருப்பினும், 2015-இல் அந்தக் குறைகள் தீர்க்கப்பட்டன..  

## பேருந்து சேவைகள்
| தாமான் சர்மிலின் பெர்காசா | காக்ரேன் எம்ஆர்டி நிலையம் |  |
| --- | --- | --- |
| தாமான் சர்மிலின் பெர்காசா | பண்டார் துன் ரசாக் |  |
| காக்ரேன் எம்ஆர்டி நிலையம் | பண்டார் செரி பரமேசுவரி |  |
| காஜாங் நிறுத்தம் | லெபோ புடு முனையம் |  |
| பண்டார் துன் ரசாக் – டாமாய் பெர்டானா | லெபோ புடு பேருந்து முனையம் |  |
| மலூரி நிலையம் – தித்திவங்சா | பெக்கிலிலிங் பேருந்து முனையம் | } |

## காட்சியகம்
**மலூரி நிலையக் காட்சிப் படங்கள்:**
# மசஞ்சோர் அணை


**மசஞ்சோர் அணை** (*Massanjore Dam*) என்பது இந்தியாவின் சார்க்கண்டு மாநிலத்தில் தும்கா அருகே மசஞ்சூரில் மயூராக்சி ஆற்றின் மீது நீர்மின் உற்பத்தி செய்யும் நோக்கில் கட்டப்பட்ட அணையாகும். மயூராக்சி அணை கனடா அணை என்றும் அழைக்கப்படுகிறது. மசஞ்சோர் அணையின் கட்டுமானப் பணி 1955ஆம் ஆண்டில் தொடங்கப்பட்டது. இதை கனடாவின் வெளியுறவு அமைச்சர் லெசுடர் பி. பியர்சன் முறையாகத் தொடங்கி வைத்தார். அணை அமைந்துள்ள இடத்தில் மயூராக்சி ஆற்றின் நீர்ப்பிடிப்புப் பகுதி 1869 சதுர கிலோமீட்டர் ஆகும்.  

## புவியியல்

### அமைவிடம்
23°06′03′′N 87°19′31′′E/23.10083 °N 87.32528 °E/<id1 a="" href="./Dumka" id2="" rel="mw:WikiLink" அணை="" இல்="" உள்ள="" உள்ளது="" கிலோமீட்டர்="" சியூரியிலிருந்து="" சுமார்="" ஜார்க்கண்டில்="" மசஞ்சோர்="" மற்றும்="" மேற்கு="" மேல்நோக்கி="" மைல்="" வங்காளத்தின்="">தும்கா சுமார் 34 கிலோமீட்டர் (21 மைல்) தொலைவில் உள்ளது.&nbsp;&nbsp;</id1>  

## அணை
மசஞ்சோர் அணை, அடித்தளத்திலிருந்து 47.25 மீட்டர் உயரமும் 661.58 மீட்டர் நீளமும் கொண்டது. நீர்த்தேக்கம் 67.4 சதுர கிலோமீட்டர் (16,650 ஏக்கர்) பரப்பளவைக் கொண்டுள்ளது. அணையானது 617,000,000 கன மீட்டர் (500,210 ஏக்கர்) சேமிப்பு திறன் கொண்டது. மேல்நிலைப் பகுதியின் நீளம் 225.60 மீ ஆகும். மேலும் இது 21 பிரிவுகளால் கட்டுப்படுத்தப்படுகிறது. இவை ஒவ்வொன்றும் 9.144 மீ. அகலம் கொண்டது. இதன் மூலம் 4.446 கியூமெக்சு நீர் வெளியேற்றப்படலாம். முழு நீர்த்தேக்க மட்டம் 121.34 மீ. வெள்ள மட்டம் 122.56 மீட்டர் ஆகும். இந்த அணை 16.10 கோடி செலவில் கட்டப்பட்டது.  

## கால்வாய்
மயூராக்சி இடது கரை கால்வாய்-நீளம் 20.54 கிலோமீட்டர்கள்.  

மயூராக்சி வலது கரை கால்வாய் இன்னும் கட்டப்படாமல் உள்ளது.  

## நிதி
இந்தியாவில் பயன்படுத்த கனடாவிலிருந்து கோதுமை மற்றும் பிற பொருட்களை வழங்குவதன் மூலம் உருவாக்கப்பட்ட ரூபாய் நிதியால் இந்த அணை கட்டப்பட்டது. கனடா இந்த ரூபாயை மயூராக்சி அணை திட்டத்தின் மேலும் வளர்ச்சிக்கு அர்ப்பணித்தது.  

## வெள்ள இருப்பு
துரதிருஷ்டவசமாக, மசஞ்சோர் அணையில் வெள்ள நீர் இருப்பு இருக்க அனுமதிக்கப்படவில்லை. 1956ஆம் ஆண்டில் மாநில அரசு வெள்ளக் கட்டுப்பாட்டுக் கரைகளைத் தேர்ந்தெடுத்துக் கையகப்படுத்தியது. இது நில உரிமையாளர்கள் அல்லது உள்ளாட்சி அமைப்புகளால் பராமரிக்கப்பட்டது.
# துர்வா அணை


**துர்வா அணை** (*Dhurwa Dam*) என்பது அதிகாரப்பூர்வமாக **ஹடியா அணை** என்று அழைக்கப்படுகிறது. இது சார்க்கண்டு மாநிலத்தின் ராஞ்சியில் ஓடும் சுபர்ணரேகா ஆற்றில் உள்ள கட்டப்பட்ட குறிப்பிடத்தக்க அணை ஆகும்.  

## விளக்கம்
1963ஆம் ஆண்டில் உருசியா உதவியுடன் கட்டி முடிக்கப்பட்ட இந்த அணை, ராஞ்சி மற்றும் அதைச் சுற்றியுள்ள பகுதிகளுக்குத் தினமும் சுமார் 9 மில்லியன் கேலன் குடிநீர் வழங்குகிறது. இதில் நகரத்திற்கு 8.5 மில்லியன் கேலனும் கனரகத் தொழில்நுட்ப நிறுவனத்திற்கு 1 மில்லியன் கேலனும் வழங்குகிறது. கூடுதலாக 12 மில்லியன் லிட்டர் தண்ணீரை வழங்குவதை நோக்கமாகக் கொண்ட ராஞ்சி திறன் நகர் மேம்பாட்டுத் திட்டத்தின் கீழ் இந்த அணை நீர் ஆதாரமாக உள்ளது. இருப்பினும், குறிப்பாகக் கோடையில் நீர் மட்டங்கள் கணிசமாகக் குறையும் போது இது சவால்களை எதிர்கொள்கிறது.  

சார்க்கண்டு நகர்ப்புற உள்கட்டமைப்பு மேம்பாட்டு நிறுவனத்தால் நிர்வகிக்கப்படும் துர்வா அணை சுமார் 1.<sup>3</sup> சதுர கிலோமீட்டர் நீர்த்தேக்கத் திறனைக் கொண்டுள்ளது. இது உள்நாட்டுப் பயன்பாடு மற்றும் பாசனத்திற்கு முக்கியமானது. &nbsp;இந்த அணை உள்ளூர் பொருளாதாரத்தில் முக்கியப் பங்கு வகிப்பது மட்டுமல்லாமல், இதன் இயற்கை அழகு மற்றும் பொழுதுபோக்கு வாய்ப்புகளுக்காகச் சுற்றுலாப் பயணிகளை ஈர்க்கிறது. சுற்றுலாப் பயணிகளுக்கும் இயற்கையான நடைப்பயணங்களுக்கும் பார்வையாளர்கள் ரசிக்க இது ஒரு அமைதியான சூழலை வழங்குகிறது. தற்போது நடைபெற்று வரும் தண்ணீர்ப் பற்றாக்குறை வளர்ந்து வரும் நகர்ப்புற மக்களின் தேவைகளைப் பூர்த்தி செய்வது குறித்த கவலைகளை எழுப்புகையில், தற்போதைய குடியிருப்பாளர்களுக்கும் எதிர்கால முன்னேற்றங்களுக்கும் நம்பகமான விநியோகத்தை உறுதி செய்வதற்காகக் கூடுதல் நீர் ஆதாரங்களை உருவாக்க சார்க்கண்டு அரசு முன்வந்துள்ளது.
# நாக்பூர் வடக்கு சட்டமன்றத் தொகுதி



**நாக்பூர் வடக்கு சட்டமன்றத் தொகுதி** (*Nagpur North Assembly constituency*) என்பது இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் இதுவும் ஒன்றாகும். இந்த தொகுதியை மகாராட்டிரா அரசில் அமைச்சராக பணியாற்றும் நிதின் ராவத் பிரதிநிதித்துவப்படுத்துகிறார்.  

## சட்டப்பேரவை உறுப்பினர்கள்
| 1967 | பி. ஆர். வாசுனிக் | இந்திய தேசிய காங்கிரசு |
| --- | --- | --- |
| 1972 | தௌலத்ராவ் கன்வீர் | அனைத்திந்திய பார்வார்டு பிளாக்கு |
| 1978 | சூர்யகாந்த் டோங்ரே | இந்தியக் குடியரசுக் கட்சி |
| 1980 |  |  |
| 1985 | டாமுன்திபாய் தேசுபிரதர் | இந்திய தேசிய காங்கிரசு |
| 1990 | உபேந்திரா ஷெண்டே | இந்தியக் குடியரசுக் கட்சி |
| 1995 | பாதெல் போலா ஜாங்லு | பாரதிய ஜனதா கட்சி |
| 1999 | நிதின் ரவுத் | இந்திய தேசிய காங்கிரசு |
| 2004 |  |  |
| 2009 |  |  |
| 2014 | மிலிந்த் மானே | பாரதிய ஜனதா கட்சி |
| 2019 | நிதின் ரவுத் | இந்திய தேசிய காங்கிரசு |
| 2024 | } |  |

## தேர்தல் முடிவுகள்

### 2024

### 2019
# தீரஜ் சிங் தாக்கூர்



**தீரஜ் சிங் தாக்கூர்** (*Dhiraj Singh Thakur*)(பிறப்பு ஏப்ரல் 25,1964) என்பவர் இந்திய நீதிபதி ஆவார். இவர் தற்போது ஆந்திரப் பிரதேச உயர் நீதிமன்றத்தின் தலைமை நீதிபதியாக உள்ளார். தாக்கூர் பம்பாய் உயர் நீதிமன்றம் மற்றும் ஜம்மு-காஷ்மீர் மற்றும் லடாக் உயர் நீதிமன்றத்தில் நீதிபதியாகப் பணியாற்றி உள்ளார்.  

## தொழில்
1989 அக்டோபர் 18 அன்று தில்லி வழக்கறிஞர் குழுவிலும் பின்னர் சம்மு காசுமீர் வழக்கறிஞர் குழுவில் வழக்கறிஞராகவும் சேர்ந்தார். 2011ஆம் ஆண்டில் மூத்த வழக்கறிஞராக நியமிக்கப்பட்ட இவர், 8 மார்ச் 2013 அன்று சம்மு காசுமீர் மற்றும் லடாக் உயர் நீதிமன்றத்தின் நீதிபதியாகப் பதவி உயர்த்தப்பட்டார். இவர் 10 சூன் 2022 அன்று பம்பாய் உயர் நீதிமன்றத்தின் நீதிபதி இடமாற்றம் செய்யப்பட்டார். தாக்கூர் சூலை 28,2023 அன்று ஆந்திரப் பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டார்.
# பா. இரா. இராமச்சந்திர மேனன்


**பாரப்பிள்ளில் இராமகிருஷ்ணன் நாயர் இராமச்சந்திர மேனன்** (*Parappillil Ramakrishnan Nair Ramchandra Menon*) என்பவர் சத்தீசுகர் உயர்நீதிமன்றத்தின் முன்னாள் தலைமை நீதிபதி ஆவார்.  

## கல்வி
இராமச்சந்திர மேனன் 1959 சூன் 1 அன்று கேரளாவில் பிறந்தார். எர்ணாகுளம் அரசு சட்டக் கல்லூரியில் சட்டப் பட்டம் பெற்றார்.  

## தொழில்
இராமச்சந்திர மேனன் 1983 சனவரி 8 அன்று வழக்கறிஞராக பதிவு செய்துகொண்டு எர்ணாகுளத்தில் பயிற்சி பெற்றார். 2009 சனவரி 5 அன்று கேரள உயர்நீதிமன்றத்தின் கூடுதல் நீதிபதியாக பதவி உயர்த்தப்பட்ட இவர், 2010 திசம்பர் 15 முதல் நிரந்தர நீதிபதியாக ஆனார்.  

சத்தீசுகர் உயர்நீதிமன்றத்தின் தலைமை நீதிபதியாக இவருக்கு 2019 ஏப்ரல் 30 அன்று இந்திய குடியரசுத் தலைவரால் பொறுப்பு வழங்கப்பட்டது.
# வாக்கேஸ்வரர் கோயில்



**வாக்கேஸ்வரர் கோயில்** அல்லது **வன கங்கை கோயில்**,இந்தியாவின் மகாராட்டிரம் மாநிலத்தின் தலைநகரான தெற்கு மும்பை நகரபகுதியில் மலபார் மலையில் உள்ளது. இக்கோயில் சிவபெருமானுக்கு அர்ப்பணிக்கப்பட்டுள்ளது.இக்கோயில் அருகில் வன கங்கை குளம் அமைந்துள்ளது.  
## வழிபாடு
பௌர்ணமி, பிரதோசம் மற்றும் அமாவாசை நாட்களில் இக்கோயிலுக்கு அதிக பக்தர்கள் வருகை தருகின்றனர். இக்கோயிலில் சிவராத்திரியின் போது சிவபெருமானுக்கு சிறப்பு அபிசேகம் மற்றும் பூ அலங்காரம் செய்யப்படுகிறது.
# ஆர். எசு. மோங்கியா



**ஆர். எசு. மோங்கியா** (*R. S. Mongia*) என்பவர் குவகாத்தி உயர் நீதிமன்றத்தின் தலைமை நீதிபதியாகவும், பஞ்சாப் மாநில மனித உரிமைகள் ஆணையத்தின் தலைவராகவும் இருந்தவர் ஆவார்.  

## தொழில்
நீதிபதி மோங்கியா 1963ஆம் ஆண்டில் சண்டிகரில் உள்ள பஞ்சாப் பல்கலைக்கழகத்தில் சட்டப் பட்டம் பெற்றார். 1964ஆம் ஆண்டில் பஞ்சாப் மற்றும் அரியானா உயர்நீதிமன்றத்தில் வழக்கறிஞராகச் சேர்ந்தார். 1990 சூன் 15 அன்று பஞ்சாப் மற்றும் அரியானா உயர் நீதிமன்றத்தின் நீதிபதியாகப் பதவியேற்றார்.  

2001 சூன் 21 அன்று மோங்கியா குவகாத்தி உயர் நீதிமன்றத்திற்குப் பொறுப்பு தலைமை நீதிபதியாக நியமிக்கப்பட்டு, 2001 செப்டம்பர் 21 அன்று தலைமை நீதிபதியாக நியமிக்கப்பட்டார். இவர் 2002 சூன் 10 அன்று ஓய்வு பெற்றார்.  

இதற்குப் பிறகு மோங்கியா நவம்பர் 12, 2007 அன்று பஞ்சாப் மாநில மனித உரிமைகள் ஆணையத்தின் தலைவராக நியமிக்கப்பட்டார். இவர் இப்பதவியில் சூன் 9, 2010 வரை பணியாற்றினார்.  

## இறப்பு
நீண்ட நோயால் அவதிப்பட்டு வந்த மோங்கியா, 2017 ஆகத்து 21 அன்று தில்லியில் காலமானார்.
# பி. பி. நவோலேகர்



**பி. பி. நவோலேகர்** (P. P. Naolekar-பிறப்பு சூன் 29,1943) என்பவர் மத்தியப் பிரதேசத்தின் லோகாயுக்தா ஆவார். இவர் இந்திய உச்ச நீதிமன்றத்தின் நீதிபதி பதவி வகித்தவர் ஆவார்.  

## நீதிபதியாக
- 1992 - மத்தியப் பிரதேச உயர் நீதிமன்றம் நிரந்தர நீதிபதி
- 1994 - இராசத்தான் உயர் நீதிமன்ற நீதிபதி
- 2002 - குவகாத்தி உயர்நீதிமன்ற தலைமை நீதிபதி
- 2004 முதல் 2008 வரை இந்திய உச்ச நீதிமன்றத்தின் நீதிபதி
# அரிதாள் எரிப்பு

, பஞ்சாப், இந்தியா]]  
சூலை 2002 முதல் சூலை 2011 வரை கண்டறியப்பட்ட கடடைப்பயிர் எரிப்புகள் - காணொளி]]  
**அரிதாள் எரிப்பு** (*Stubble burning*) என்பது பாகிஸ்தானின் பஞ்சாப் மாகாணம் மற்றும் வட இந்தியாவில் குறிப்பாக பஞ்சாப் அரியானாவில் விளைந்த நெற்ப் பயிர்களை அறுவடை செய்த பிறகு வயலை சுத்தப்படுத்தி கோதுமை விதைப்பதற்காக, வயலில் எஞ்சி நிற்கும் நெல் கட்டைப் பயிர் எச்சங்களை அக்டோபர் முதல் திசம்பர் நடுப்பகுதி வரை எரித்து விடுவது வழக்கம். இந்நிகழ்வு ஒரு வாரம் அல்லது தொடர்ந்து நடைபெறும் செயலாகும்  

தில்லியைச் சுற்றிய மாநிலங்களின் அறுவடையான பின் எஞ்சி நிற்கும் கட்டைப் பயிர்களை எரிப்பதால், தில்லி வானத்தில் குளிர்காலத்தில் அளவிற்கு அதிகமாக காற்று மாசுபாடு ஏற்படுகிறது. இதனால் பொதுமக்கள் சுவாசிக்கும் காற்றின் மூலம் நுரையீரல் பாதிகக்ப்படுவதால் சுவாச நோய்கள் ஏற்படக் காரணமாகிறது.  

## கட்டைப் பயிர்களை எரிக்க காரணம்
நெல் அறுவடைக்கும், கோதுமை விதைப்பதற்கும் இடையே உள்ள குறுகிய கால அவகாசமே இருப்பதால்,.வயலை சுத்தப்படுத்த நெற்பயிரை அறுவடை செய்தவுடன், வயலில் எஞ்சி நிற்கும் கட்டைப் பயிர்களை தீ வைத்து எரித்து விடுவது வழக்கம்.  

## தாக்கம்

வயலில் அறுவடையான பிறகு எஞ்சியுள்ள் கட்டைப் பயிர்களை எரிப்பதால் கார்பனோராக்சைடு (CO), மீத்தேன் (CH4), புற்றுநோயை உண்டாக்கும் *பாலிசைக்ளிக் ஹைட்ரோகார்பன்கள்*, ஆவியாகும் கரிம சேர்மங்கள் (VOC) போன்ற தீங்கு விளைவிக்கும் வாயுக்களால் வளிமண்டலத்தில் அனுமதிக்கப்பட்ட காற்றுத் தரச் சுட்டெண்ணை விட காற்றில் மாசு ஏற்படுகிறது. இந்த மாசுக்கள் சுற்றுப்புறங்களில் பரவி, இறுதியில் காற்றின் தரம் மற்றும் மக்களின் ஆரோக்கியத்தை பாதிக்கிறது.  

வாகன உமிழ்வுகளுடன், கட்டைப் பயிர் எரிப்பால் தில்லியின் [[காற்றுத் தரச் சுட்டெண்|] கடுமையாக பாதிக்கிறது. வட இந்தியாவில் அரியானா, மேற்கு உத்திரப் பிரதேசம் மற்றும் பஞ்சாப் ஆகிய மாநிலங்களில் விவசாயிகளால் புல் எரிக்கப்படுவது டெல்லி மற்றும் அதன் சுற்றுப்புற பகுதிகளில் காற்று மாசுபாட்டிற்கு ஒரு முக்கிய காரணமாக கருதப்படுகிறது.  

கட்டைப் பயிர்களை எரிப்பதா மண்ணில் வெப்பம் ஊடுருவி மண்னில் உள்ள நுண்ணுயிரிகள் மற்றும் ஈரப்பதம் இழப்பு ஏற்படுகிறது.  
## இதனையும் காண்க
- காற்றுத் தரச் சுட்டெண்
# சல்மான் நிசார்



**சல்மான் நிசார்** (*Salman Nizar*; பிறப்பு சூன் 30,1997) என்பவர் இந்தியத் துடுப்பாட்ட வீரர் ஆவார். இவர் ஓர் இடது கை மட்டையாட்ட வீரரும் வலது கை எதிர்ச்சுழல் பந்து வீச்சாளரும் ஆவார்.  

## உள்நாட்டு விளையாட்டுப் போட்டி பங்களிப்பு
கீ-14, கீ-16, மற்றும் கீ-23 மட்டங்களில் கேரளா துடுப்பாட்ட அணியினைப் பிரதிநிதித்துவப்படுத்திய பின்னர், சல்மான் 6 பிப்ரவரி 2015 அன்று அசாமுக்கு எதிரான ரஞ்சி கோப்பைக்கான போட்டியில் கேரளாவுக்காக தனது முதல் தர போட்டியில் அறிமுகமானார். ரஞ்சி கோப்பை போட்டியில் விதர்பாவிற்கு எதிரான காலிறுதிப் போட்டியில் 102 பந்துகளில் 62 ஓட்டங்கள் எடுத்து கேரள அணிக்காக அதிக ஓட்டங்கள் எடுத்த வீரராக இருந்தார். ரஞ்சி கோப்பை போட்டியில் பஞ்சாப்பிற்கு எதிராக ஆட்டமிழக்காமல் 91 ஓட்டமெடுத்து தனது தொழில் வாழ்க்கையின் சிறந்த விளையாட்டினை வெளிப்படுத்தினார்.  

பிப்ரவரி 25,2017 அன்று திரிபுராவிற்கு எதிராக விஜய் அசாரே போட்டியில் கேரளா தனது ஏ வரிசையில் அறிமுகமானார். இந்தப் போட்டியில் இவர் தனது அதிகபட்ச தனிப்பட்ட ஓட்டமான 82 ஆட்டமிழக்காமல் அடித்தார். ஆறு போட்டிகளில் விளையாடி 215 ஓட்டங்கள் எடுத்து போட்டியில் தனது அணியின் முன்னணி வீரராக இவர் இருந்தார்.  

இவர் 2018 சனவரி 8 அன்று ஐதராபாத்து அணிக்கு எதிராக நடந்த மண்டல இருபது 20 போட்டியில் கேரளாவுக்காகத் தனது முதல்இருபது20 போட்டியில் அறிமுகமானார்.  

ஆகத்து 2018-இல், கேரளாவின் அணித்தலைவர் சச்சின் பேபிக்கு எதிராகக் கருத்து தெரிவித்ததற்காகக் கேரளத் துடுப்பாட்டச் சங்கத்தால் அபராதம் விதிக்கப்பட்ட எட்டு வீரர்களில் இவரும் ஒருவர்.  

சல்மான் நிசார் 2020-21 கே. சி. ஏ. தலைவர் கோப்பைக்கான இருபது20-இல் கே. சி. ஏ. லயன்ஸ் அணிக்காக விளையாடினார்.
# நாக்பூர் கிழக்கு சட்டமன்றத் தொகுதி



**நாக்பூர் கிழக்கு சட்டமன்றத் தொகுதி** (*Nagpur East Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். நாக்பூர் கிழக்கு சட்டமன்றத் தொகுதியின் எண் 54 ஆகும். இந்த தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டில் தொகுதியின் எல்லை நிர்ணயம் செய்யப்பட்டது. இது நாக்பூர் வட்டம் மற்றும் பகுதி எண் 6 முதல் 8 வரை, 28 முதல் 36 வரையும் நாக்பூர் மாநகராட்சி 67 முதல் 72 வரை ஒரு பகுதியையும் உள்ளடக்கியது.  

## சட்டப்பேரவை உறுப்பினர்கள்
| 1978 | பன்வாரிலால் புரோகித் | இந்திய தேசிய காங்கிரசு |
| --- | --- | --- |
| 1980 | சதீசு சதுர்வேதி |  |
| 1985 | அவினாசு பாண்டே |  |
| 1990 | சதீசு சதுர்வேதி |  |
| 1995 |  |  |
| 1999 |  |  |
| 2004 |  |  |
| 2009 | கிருஷ்ணா கோப்தே | பாரதிய ஜனதா கட்சி |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்

### 2024

### 2019
# சளவற


**சளவற** (*Chalavara*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூரும், கிராம ஊராட்சியும் ஆகும்.  

இந்த ஊரில் கே. டி. என். மருந்தியல் கல்லூரி அமைந்துள்ளது.  

## மக்கள்வகைப்பாடு
2001 இந்திய மக்கள் தொகை கணக்கெடுப்பின்படி, சளவறவின் மக்கள் தொகை 21,042 ஆகும். அதில் ஆண்களின் தொகை 9,952 என்றும், பெண்களின் தொகை 11,090 என்றும் உள்ளது.
# வினோத் அகர்வால்



**வினோத் சந்தோசு குமார் அகர்வால்** (*Vinod Agrawal*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் 2019 மகாராட்டிர சட்டப்பேரவைத் தேர்தலில் கோண்டியா சட்டமன்றத் தொகுதியில் சுயேச்சை வேட்பாளராகப் போட்டியிட்டுத் தேர்ந்தெடுக்கப்பட்டார். இதற்கு முன்பு, இவர் பாரதிய ஜனதா கட்சியுடன் தொடர்புடையவர். பின்னர் சூன் 23 அன்று 2022 மகாராட்டிர அரசியல் நெருக்கடிக்கு இடையில் இவர் மீண்டும் பாஜகவில் சேர்ந்தார். இதன் பின்னர் நவம்பர் 2024-ல் நடைபெற்ற மகாராட்டிர சட்டப் பேரவைத் தேர்தலில் பாஜக சார்பில் போட்டியிட்டு மீண்டும் சட்டமன்ற உறுப்பினர் ஆனார்.
# எச். கே. சீமா



**எச். கே. சீமா** (*H. K. Sema*; பிறப்பு சூன் 1,1943) என்பவர் இந்திய நீதிபதியும் இந்திய உச்ச நீதிமன்றத்தின் முன்னாள் நீதிபதியாகப் பணியாற்றியவரும் ஆவார். சீமா உத்தரப்பிரதேச மனித உரிமைகள் ஆணையத்தின் தலைவராகவும் பணியாற்றியுள்ளார்.  

## இளமை
சீமா 1943 சூன் 1 அன்று பிறந்தார். 1967ஆம் ஆண்டில் டார்ஜீலிங்கில் உள்ள தூய யோவான் கல்லூரியில் பட்டம் பெற்றார். 1970ஆம் ஆண்டில் மும்பை அரசு சட்டக் கல்லூரியில் இளங்கலைச் சட்டப் பட்டம் பெற்றார்.  

## வகித்தப் பதவிகள்

- இளைய அரசு வழக்கறிஞர், நாகாலாந்து-1971-1975.
- சம்மு காசுமீர் உயர் நீதிமன்ற நீதிபதி, 7 சூன் 2001. செப்டம்பர் 12,2001 அன்று சம்மு-காசுமீர் உயர்நீதிமன்றத்தின் தலைமை நீதிபதி
- 2000 சனவரி 25 அன்று குசராத்து உயர்நீதிமன்றத்தின் தலைமை நீதிபதி.
- 2002 முதல் 2008 வரை இந்திய உச்ச நீதிமன்றத்தின் நீதிபதி
- உத்தரப்பிரதேச மனித உரிமைகள் ஆணையத்தின் தலைவர்
# சாம் நாரிமன் வரியாவா

**சாம் நாரிமன் வரியாவா** (*Sam Nariman Variava*, பிறப்பு நவம்பர் 8,1940) என்பவர் ஓர் இந்திய நீதிபதியும், இந்திய உச்ச நீதிமன்றத்தின் முன்னாள் நீதிபதியும் ஆவார்.  

## தொழில்
வரியாவா 1964 சூன் 22 அன்று வழக்கறிஞராகப் பதிவு செய்துகொண்டு பம்பாய் உயர்நீதிமன்றத்திலும், பம்பாய் நகர குடிமை நீதிமன்றத்திலும் பயிற்சி பெறத் தொடங்கினார். இதன் பின்னர் சட்டத்தில் முதுகலைப் பட்டம் பெற்றார். மும்பையில் உள்ள சிடென்காம் வணிகம் மற்றும் பொருளாதாரக் கல்லூரியில் பகுதிநேரச் சட்டப் பேராசிரியராகவும் பணியாற்றினார். நவம்பர் 21,1986 அன்று இவர் பம்பாய் உயர்நீதிமன்றத்தின் கூடுதல் நீதிபதியாக நியமிக்கப்பட்டார். இதன்பிறகு 1987 சூன் 12 அன்று நிரந்தர நீதிபதியாக ஆனார். வரியாவா 1999 மே 25 அன்று தில்லி உயர்நீதிமன்றத்தின் தலைமை நீதிபதியாக ஆனார். இவர் 15 மார்ச் 2000 அன்று இந்திய உச்ச நீதிமன்றத்தின் நீதிபதி பதவிக்கு உயர்த்தப்பட்டார். இதன் பின்னர் 8 நவம்பர் 2005 அன்று பணி ஓய்வு பெற்றார்.